CELEX: 32014D0408(04)
Language: et
Date: 2014-03-27 00:00:00
Title: Komisjoni otsus, 27. märts 2014 , millega tunnustatakse järelevalveorganisatsioonina Madalmaade organisatsiooni Control Union Certification B.V. vastavalt Euroopa Parlamendi ja nõukogu määrusele (EL) nr 995/2010, milles sätestatakse puitu ja puittooteid turule laskvate ettevõtjate kohustused

8.4.2014   
            
            
               ET
            
            
               Euroopa Liidu Teataja
            
            
               C 103/11
            
         KOMISJONI OTSUS,
   27. märts 2014,
   millega tunnustatakse järelevalveorganisatsioonina Madalmaade organisatsiooni Control Union Certification B.V. vastavalt Euroopa Parlamendi ja nõukogu määrusele (EL) nr 995/2010, milles sätestatakse puitu ja puittooteid turule laskvate ettevõtjate kohustused
   (2014/C 103/07)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. oktoobri 2010. aasta määrust (EL) nr 995/2010, milles sätestatakse puitu ja puittooteid turule laskvate ettevõtjate kohustused, (1) eriti selle artikli 8 lõiget 3,
   ning arvestades järgmist:
   
               (1)
            
            
               Euroopa Komisjon sai 6. juunil 2012 Madalmaade organisatsioonilt Control Union Certification B.V. tunnustamise taotluse, milles teatati nende kavatsusest tegutseda järelevalveorganisatsioonina kõikides liikmesriikides.
            
         
               (2)
            
            
               Euroopa Komisjon teatas 6. juunil 2012, et on taotluse kätte saanud.
            
         
               (3)
            
            
               Vastavalt komisjoni 23. veebruari 2012. aasta delegeeritud määruse (EL) nr 363/2012 (Euroopa Parlamendi ja nõukogu määrusega (EL) nr 995/2010, milles sätestatakse puitu ja puittooteid turule laskvate ettevõtjate kohustused, ette nähtud järelevalveorganisatsioonide tunnustamist ja sellise tunnustuse tühistamist käsitlevate menetluseeskirjade kohta) (2) artikli 2 lõikele 5 saatis Euroopa Komisjon 31. oktoobril 2012 taotluse asjaomastele liikmesriikidele konsulteerimiseks. Saksamaa, Prantsusmaa, Rootsi ja Madalmaad esitasid oma märkused kohustusliku ühekuulise tähtaja jooksul.
            
         
               (4)
            
            
               Taotlejal paluti 30. jaanuari 2013 e-kirjaga esitada lisateave vastavalt määruse (EL) nr 363/2012 artiklile 3.
            
         
               (5)
            
            
               Taotleja esitas nõutud lisateabe ning muudetud taotluse 25. veebruaril 2013.
            
         
               (6)
            
            
               Kohtumine järelevalveorganisatsioonide taotluste hindamiseks loodud komisjoni juhtrühmaga toimus Brüsselis 14. märtsil 2013, kus taotleja esitas oma taotluse isiklikult.
            
         
               (7)
            
            
               Taotlejal paluti 5. aprilli 2013 e-kirjaga esitada lisateave ja selgitused vastavalt määruse (EL) nr 363/2012 artiklile 3.
            
         
               (8)
            
            
               Taotleja esitas nõutud lisateabe ning selgitused 3. mail 2013.
            
         
               (9)
            
            
               18. juuli 2013 e-kirjaga paluti taotlejal kolmandat korda esitada lisateave ja selgitused vastavalt määruse (EL) nr 363/2012 artiklile 3.
            
         
               (10)
            
            
               3. septembri 2013 e-kirjaga vastas taotleja küsimustele ja esitas nõutud lisateabe.
            
         
               (11)
            
            
               4. detsembri 2013 e-kirjaga paluti taotlejal viimast korda esitada lisateave ja täpsustused vastavalt määruse (EL) nr 363/2012 artiklile 3.
            
         
               (12)
            
            
               4. detsembri 2013 e-kirjaga vastas taotleja küsimustele ja esitas asjakohase teabe vastuste tõendamiseks.
            
         
               (13)
            
            
               Taotleja esitatud dokumentide põhjal jõudis juhtrühm 19. detsembril 2013 järeldusele, et taotlus vastab määruse (EL) nr 995/2010 artikli 8 lõikes 2 sätestatud nõuetele ja komisjon võiks tunnustada taotlejat järelevalveorganisatsioonina.
            
         
               (14)
            
            
               Euroopa Komisjon on kõigi dokumentaalsete tõendite põhjal hinnanud, kas taotleja vastab määruse (EL) nr 995/2010 artikli 8 lõikes 2 sätestatud nõuetele, ning on seisukohal, et Madalmaade organisatsioon Control Union Certification B.V., Meeuwenlaan 4–6, 8011 BZ Zwolle, Madalmaad, vastab määruse (EL) nr 995/2010 artikli 8 lõikes 2 sätestatud nõuetele,
            
         ON VASTU VÕTNUD KÄESOLEVA OTSUSE:
   Artikkel 1
   Madalmaade organisatsiooni Control Union Certification B.V., Meeuwenlaan 4–6, 8011 BZ Zwolle, Madalmaad, tunnustatakse järelevalveorganisatsioonina vastavalt määruse (EL) nr 995/2010 artikli 8 lõikele 3.
   Artikkel 2
   Keskkonna peadirektoraadi peadirektorile tehakse ülesandeks tagada, et taotlejat ja pädevaid asutusi teavitatakse käesolevast otsusest ning et käesolev otsus avaldatakse komisjon veebisaidil viivitamata.
   
      Brüssel, 27. märts 2014
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 295, 12.11.2010, lk 23.
   
      (2)  ELT L 115, 27.4.2012, lk 12.